
REFERAT DE APROBARE  A PROIECTULUI DE HOTĂRÂRE
privind atribuirea pe o perioadă de 3 ani cu contract  de închiriere a  spațiului cu altă destinație situat în imobilul din Timișoara,  str. Bela 
        Bartok  ( fostă Tușnad},  nr. 17 către Asociația Pescarilor Recreativi Eurobanat 

 

Asociația Pescarilor Sportivi Timișoara constituită în baza OUG 26/2000, ca urmare a modificărilor intervenite în actele constitutive ale asociației cu privire la denumire, s-a modificat în Asociția Pescarilor Recreativi Eurobanat, care este o persoană  juridică de drept privat, apolitică, fără scop patrimonial, cu patrimoniu propriu, distinct și indivizibil.
Scopul Asociției Pescarilor Recreativi Eurobanat îl constituie conservarea biodiversității și protecția faunei de interes piscicol, precum și a mediilor naturale de dezvoltare a acesteia, prin pescuit recreativ practicat în mod durabil, ca formă de adihnă activă și de petrecere a timpului liber de către membrii săi.
Prin  cererea  cu numărul CT2021-006680/10.12.2021 Asociația Pescarilor Recreativi Eurobanat a solicitat prelungirea contractului de închiriere nr. 370/1998 pentru  spațiul situat în imobilul din Timișoara, str. Bela Bartok (fostă Tușnad), nr. 17.
Asociația Pescarilor Recreativi Eurobanat are achitate la zi obligațiile bugetare.
           Spațiul SAD 2/3 închiriat  în baza contractului de închiriere nr. 370/1998 este în suprafață de 78,50 m.p, la un tarif de 2 Euro/mp/lună, fiind situat la parterul imobilului, cu intrare din curte, este înscris în Cartea Funciară nr. 401483-C1-U4 Timisoara, nr. topo 9654/I/III, în proprietatea Statului Român și are destinația de sediul asociației.
	Solicitarea cu numărul  CT2021-006680/10.12.2021, a Asociației Pescarilor Recreativi Eurobanat a fost analizată în şedinţa din 19.01.2022 a Comisiei de Analiză a Spaţiilor cu Altă Destinaţie decât aceea de locuinţă, iar  comisia a avizat favorabil această solicitare şi a hotărât atribuirea cu contract de închiriere, pe o perioadă de 3 ani, condiționată de prezentarea Certificatului de înscriere a persoanei juridice fără scop patrimonial în Registru Special al Asociațiilor la zi.
	Apreciem că, Proiectul de hotărâre privind atribuirea cu contract de închirere pe o perioadă de 3 ani,  a spațiului cu altă destinație decât aceea de locuință, din Timișoara, str. Bela Bartok nr. 17, către Asociația Pescarilor Recreativi Eurobanat. la tariful de 2 E/mp/lună, îndeplinește condițiile pentru a fi supus  dezbaterii și aprobării în plenul Consiliului Local al Municipiului Timișoara.

